
H O T Ă R Â R E A Nr. 60
din 21 septembrie 2023
privind desemnarea reprezentanţilor Consiliului Local al comunei Borod în cadrul Consiliului de Administraţie al Liceului Teoretic ”Gabriel Țepelea” Borod şi în Comisia de evaluare și asigurare a calității 

	Având în vedere temeiurile juridice, respectiv prevederile:
a) art. 128 alin. (2) lit. c) și art. 234 din Legea învățământului preuniversitar nr. 198/2023;
b) art. 4 alin. (1) lit. c), art. 5 alin. (1), alin. (2) lit. a), art. 6 alin. (1) lit. c) din Ordinul Ministrului Educației nr. 6223/2023 pentru aprobarea Metodologiei - cadru de organizare şi funcţionare a consiliilor de administraţie din unităţile de învăţământ preuniversitar; 
c) art.129 alin. (2) d), alin. (7) lit. a) din  O.U.G. nr. 57/2019 privind Codul administrativ, cu modificările și completările ulterioare.
Ținând cont de :
a)- Proiectul de hotărâre nr. 61 din 14.09.2023 însoțit de referatul de aprobare prezentat de către primarul comunei, în calitatea sa de iniţiator, înregistrat cu nr. 11.818 /14.09.2023;
b)- Raportul de specialitate nr. 11.819/14.09.2023  întocmit de către secretarul general al comunei Borod;
c)- Avizele consultative favorabile ale comisiilor de specialitate din cadrul consiliului local;
Luând act de:
a) adresa nr. 2267 din 14.09.2023 înaintată de conducerea Liceului Teoretic ”Gabriel Țepelea” Borod, înregistrată la Primăria comunei Borod cu nr. 11.816 din 14.09.2023, prin care  solicită desemnarea a doi reprezentanţi din partea Consiliului local al comunei Borod în cadrul Consiliului de Administraţie  şi a unui reprezentant în Comisia de evaluare și asigurare a calității;
	În temeiul prevederilor art. 139 alin. (1), art. 196 alin. (1) lit. a) din  O.U.G. nr. 57/2019 privind Codul administrativ, cu modificările și completările ulterioare,
Consiliul Local al Comunei Borod,  cu  12 voturi ”pentru”, 0 voturi ”împotrivă” din totalul de 13  consilieri în functie, prezenti 13,
H O T Ă R Ă Ş T E:
	Art. 1 - În Consiliul de Administraţie al Liceului Teoretic ”Gabriel Țepelea” Borod, din partea Consiliului local al comunei Borod, sunt desemnate  următoarele persoane:
-dl. Hais Traian, consilier local,
-dl. Venter Nicolae-Costel, consilier local.
Art. 2 - În Comisia de evaluare și asigurare a calității, la nivelul Liceului Teoretic ”Gabriel Țepelea” Borod, este desemnat din partea Consiliului local al comunei Borod,  dl. Gârz Nicolae-Florin, consilier local.
	Art. 3 - Cu ducerea la îndeplinire a prezentei hotărâri se încredinţează Primarul comunei Borod.
	Art. 4 - Prezenta hotărâre se comunică cu:
-Instituţia Prefectului Judeţului Bihor,
-Primarul comunei,
-Directorul unităţi de învăţământ,
- publicare pe site-ul primăriei  www.borod.ro, Monitorul Oficial Local.

PREŞEDINTE DE ŞEDINŢĂ,		                  CONTRASEMNEAZĂ:
   Florian-Cristian BRISC      	         SECRETAR GENERAL AL COMUNEI BOROD,
								   Ileana BUTIRI

